
, Aruba 31 di mei 2024: 


Den e ultimo dianan 
aki pueblo por a wak 
cu Gobierno di Aruba 
a dal un paso positivo 
den e negociacionnan cu 
Hulanda pa loke ta trata 
reduci e porcentahe di 
6.9% di interes pa pago 
di e debe di COVID-19, 
Parlamentario Ricky Hoek 
di Fraccion di MEP a trece 
dilanti. 


Gobierno di Aruba a yega 
na un acuerdo cu Hulanda 
cu Aruba lo por acepta un 
Rijkswet financiero (nobo) 
den caso cu Aruba por tin 
un participacion den e 


Parlamentario Ricky Hoek (MEP): 


ARUBA A DAL UN PASO MAS CERCA DEN 


proceso di traha e Rijkswet 
aki. 


Rijkswet 

Hoek a sigui bisa c'un 
Rijkswet (Ley di Reino) 
ta di e nivel mas halto y 
ta un ley cu ta valido den 
henter Reino Hulandes. E 
ley por wordo cera entre 
Hulanda y un otro of mas 
pais den Reino Hulandes. 
Por ehempel, a indica, tin 
e Rijkswet di nacionalidad 
Hulandes y desde 2020 
Hulanda a presenta — pa no 
bisa impone — e Rijkswet 
Aruba Financieel Toezicht 
(RAft) pa supervision 
financiero na gobierno di 


Aruba. 


E RAft no ta wordo 
sosteni pa e mayoria 
den Parlamento di 
Aruba. Aruba no tabatin 
participacion den e 
proceso pues no tabatin 
consenso, tin normanan 
y condicionnan cu no ta 
beneficioso pa Aruba, 
y un salida estricto di e 
Rijkswet, Ricky Hoek a 
agrega. 


Autonomia 

Un punto cu ta pone 
pueblo duda y spanta pa 
e Rijkswet financiero, 
ta ora cu menciona e 
autonomia di nos pais. 
Lamentablemente, 
Parlamentarionan actual 
den oposicion ta grita 
cu Gobierno di Aruba a 
bende nos autonomia, 
caminda nan ta lubida 
cu Parlamentario Eman 
mes a bende autonomia 
financiero di Aruba riba 
2 di mei 2015 tempo cu e 


NEGOSACION CU HULANDA 


tabata Prome Minister, e 
Parlamentario a remarca. 


Mocionnan 

Danki na e trabou 
intensivo, diligente y 
insistente di parti di 


coalicion den Parlamento, 
durante e reunion publico 
di 7 di september 2023, 
coalicion a presenta 
diferente mocion. 


Asina mocion #3 ta urgi 
Gobierno di Aruba pa 
sigui negocia cu Hulanda 
pa yega na un acuerdo 
responsabel y rasonabel 
pa e pago di e prestamo di 
pandemia. Mocion #7 den 
su caso ta urgi Gobierno 
di Aruba pa trek in e 
Rijkswet Aruba Financieel 
Toezicht (RAft), debi cu no 
tin consensus entre Aruba 
y Hulanda riba dicho ley, 
Hoek a indica. 


16 miyon disponibel 
Den cuadro di e 
mocionnan menciona, 


Gobierno di Aruba a 
hiba un negociacion basa 


riba consideracionnan, 
transparencia y tuma 
decisionnan cuidadoso 
(‘zorvuldig’). 


Di e forma aki Gobierno di 
Aruba despues di lunanan 
di negociacion a yega na 
un acuerdo entre Hulanda 
y Aruba. E acuerdo aki 
ta e prome paso pa traha 
conhuntamente na un 
Rijkswet financiero nobo 
cu ta beneficioso pa e 
pueblo di Aruba. 


Na momento cu e dos 
paisnanakiden Reinofirma 
e acuerdo, e porcentahe 
di interes di 6.9% lo baha 
inmediatamente na 5.1%. 
Cu e rebaho di porcentahe 
aki, Gobierno di Aruba 
ta haya Afl. 16 miyon 
disponibel pa asina inverti 
den e proyectonan na 
beneficio di henter pueblo, 
Parlamentario Hoek a 
finalisa bisando. 


CHAUFFEUR TURISTA NA LUGAR DI PRIMI BRAKE A 
PRIMI TROT Y A DAL 2 TURISTA CRUSANDO 


Diabierna atardi a drenta informe di 
un accidente cu hende herida riba e 
parkinglot di Arashi Beach, mesora a 
dirigi tanto polis como ambulans na 


e sitio. 


Na yegada di e patruya a bin 
compronde cu un chauffeur coriendo 
auto den e parkinglot a nota 2 hende 
crusando y na lugar di primi brake a 
primi trot y a dal 2 turista. E impacto 
a benta ambos abao y nan a haya 


rasca y golpinan. 


Na yegada di e ambulans nan a atende 
nan y a transporta nan pa hospital. 

CAP Y ARMSTRONG TA FIRMA UN ACUERDO PA 
EXPLORACION DI HIDROCARBUROS DEN AREA 


Aruba, mei 31, 2024 — Ta 
un placer pa Compania 
Arubano di Petroleo (CAP) 
anuncia e firmamento di 
un “Production Sharing 
Contract” cu Andicuri Oil 
& Gas Exploration VBA 
(AOGX) pa e exploracion, 
desaroyo y producion di 
hidrocarburos den e area 
maritimo di Aruba. AOGX 
ta un subsidiario local di 
Armstrong International 
LLC (‘AT’). E ceremonia 
di firmamento a tuma 
lugar den presencia di Su 
Excelencia Evelyn Wever- 
Croes, Prome Minister 
di Aruba. E contract su 
area ta cubri 14,356 km2, 
equivalente na 3.5 miyon 
hectar. 


E grupo di Armstrong, 
entre otro Armstrong 
Oil & Gas, Inc. (“AOG”) y 
Lagniappe Alaska, LLC 
(Lagniappe”) tin un 
historia excepcional den 
exploracion den e ultimo 


40 aña, descubriendo 
varios campo di petroleo 
enorme na Alaska 


incluyendo e campo 
Pikka di mas cu 2.5 biyon 
baril (descubri na 2013) 
y anunciando luna pasa 
un descubrimiente nobo 
y potencialmente grandi 
na “King Street #1”. AI a 


wordo funda pa explora 
opportunidadnan mundial 
y aplica e compania su 
experticio riba e tereno 
pa sigi busca camponan 
grandi di petroleo y gas. 
Ademas di e exploracion 
exitoso den Alaska su 
clima extremo, e localidad 
geografico a rekeri pa 
Lagniappe ehecuta 
nan operacion bou di 
regulacion riguroso y 
alabes manteniendo 
20 aña di bon relacion 
cu stakeholders local, 
municipal, di e estado y 
nacional. Esaki tawata un 
di e elementonan principal 
considera door di CAP 
durante negociacion. 


Fuera di nan experiencia 
na Alaska e team di 
AOGX tambe ta conta 
cu varios ehecutivonan 
cu experiencia exitoso 
den paisnan alrededor di 
Aruba. Te e dia di awe, 
cuatro pos a wordo bora 
den e area maritimo 
di Aruba, 3 na ananan 
1989/1990 zuidwest di 
Aruba. E di cuatro, Bon 
Bini1-X, a wordo bora na 
2018 Noordwest di Aruba. 


“Awe un capitulo nobo 
den Aruba su exploracion 
pa petroleo a cuminsa 


MARITIMO DI ARUBA 


oficialmente. Nos mundo 
y manera di biba ta 
cambiando y desaroyando 
constantemente, y hunto 
cu ne, nos demanda pa 
energia. CAP su meta 
ta pa Aruba yega na un 
independencia energetico 
y ademas pa haci esaki 
den un forma responsabel, 
pa loke ta trata medio 
ambiente y  normanan 
social” Minister di labor, 
energia y integracion, 
Gelnbert Croes, a bisa. Un 
campana di exploracion 
exitoso lo contribui 
na e meta aki y como 
resultado beneficia Aruba 
su generacion actual, y 
ademas generacion den 
futuro. 

Bill Armstrong, Presidente 
y CEO di AOG a anadi: Nos 
ta hopi anima di e potencial 
di Aruba y nos ta optimista 


cu nos lo crea valor 
significante pa e isla bonita 
aki y su hendenan. Nos 
ta buscando activamente 
opportunidadnan 
mundialmente pa usa 
nos experticio den 
exploracion. A base di 
nos analysis geologica y 
geofysica  preliminario, 
nos tin indicacion cu tin 


varios prospecto grandi 
den awanan di Aruba cu 
ta parce mane camponan 
den nos pais bisinanan 


di Venezuela, Trinidad 
y Tobago, Colombia 
y Guyana. Aruba ta 
practicamente inexplora. 


Esaki ta un temporada 
hopi “exciting” pa Aruba. 

Diahuebs anochi tabata un 

ocasion hopi importante 
unda a celebra e ceremonia 
di firmamento pa traspaso 
y restauracion di e edificio 
di EX-DOW. Minister di 
Turismo y Salud Publico sr. 
Dangui Oduber a atende 
e ceremonia di traspaso 
oficial di edificio di ex-dow 
pa Aruba Ports Authority 
(APA). Esaki sigur ta un 
logro historico pa Aruba 
Ports Authority pa por a 
logra cumpra y restaura 
un bunita momumento 
cu hopi caracteristica y 
historia den e curason di 
Oranjestad. 


Den e ceremonia 


LZA 


Minister Dangui Oduber 


CEREMONIA DI TRASPASO OFICIAL DI EDIFICIO DI 


A 4 Y 
i A Dar AN 


“ 


x 
X, 


protocolar, su Excelencia 
Gobernador di Aruba, Sr. 
Juan Alfonso Boekhoudt y 
varios mandatario tabata 
presente pa presencia e 
momento historico aki. E 
proyecto di restauracion 
di edificio di EX-DOW 
ta marca un paso 
significativo pa mehora e 
infrastructura y servicio 
cu ta wordo ofreci na tanto 
localnan como turistanan. 
E edificio ta situa central 
den centro di ciudad, e 
ta e prome impresion cu 
turistanan crucero ta haya 
ora nan sali for di nos 
terminal crucero y miles 
di turista y local ta pasa 
dilanti e edificio aki tur 


Minister Dangui Oduber 
su vision y maneho den 
turismo ta basa riba 
keda haci inversionnan 
continuo den producto 
Aruba. Finalmente, 
Minister Dangui Oduber ta 
contento cu despues di un 
proceso largo ta marca un 
fecha importante na mei 
2023 unda a firma MOU 
entre partidonan pa asina 
sondea e posibilidadnan 
pa APA cumpra e edificio 
for di Land Aruba y net 
1 aña despues ta finalisa 
un fase importante cu 
ta e traspaso oficial di e 
edificio pa asina cuminsa 
prepara e siguiente fase 
cu lo bira e ehecucion di e 
bunita proyecto di restaura 
e edificio. 

Minister Dangui Oduber 
ta gradici henter e team di 
ministerio di turismo cu 
a traha incansablemente 
riba e proyecto y sigur 
un danki special na 


management di APA, 
board di APA, ATA y DOW 
y Monumentenbureau pa 
hunto por bai realiza un 
hoya di proyecto pa Aruba 
cu nos tur por ta orguyoso 
di dje. Nos tin un futuro 
briyante nos dilanti y loke 
nos mester ta conserva nos 
libertad pa sigui desaroya 
nos pais manera nos mes 


OW PA ARUBA PORTS AUTHORITY 


ta deseya esaki. 


Minister Dangui Oduber ta 
expresa: 

Bo mester por tin e vision 
y tambe na mes momento e 
conviccion y curashi pa por 
tuma e decisionan corecto 
pa bienestar y progreso di 
bo pais. 


ACCIDENTE UN PICK-UP A LORA DILANTI AUTO DI DIRECCION 
CONTRARIO, DAMA CHAUFFEUR A RESULTA HERIDA 


Diasabra mainta a drenta informe di un 
accidente cu hende herida na crusada 
Avenida Milio Croes cu Stadionweg, 
mesora a dirigi tanto polis como 


ambulans na e sitio. 


Na yegada di e patruya a bin compronde 
cu aki ta trata di un accidente unda e 
chauffeur di un pick-up a bira dilanti 
un Toyota Yaris di direccion contrario. 
Debi na e impacto e dama chauffeur di 
e Yaris a resulta herida. Na yegada di 
e ambulans nan a atende e victima y a 


transporte pa hospital. 

TURISTA A HOGA NA PALM ISLAND 


Balashi -  Diadomingo a drenta accion, pero 

merdia algo pasa di tor  lamentabelmente e turista 

informacion ta drenta via un cabayero turista 60 

911 cu un persona lo a guli plus ta fayece. 

hopi awa na Palm Island. 

911 na su turno a avisa Autoridad na e sitio hunto 

polis. cu Paramediconan mester 
a pone dokter na altura y 

Mesora dos ambulance a tambe slachtofferhulp. 

bay direccion Balashi cu 

destino Palm Island, o sea Dokter Texier a presenta 

unda e boto ta mara. algun rato despues pa 
constata morto di e turista 

Paramediconan mesora masculino. 


saka e ganado y por buska e stoel di Zoya 
prome cu 5:00 


e Schotland str. 46 - tel. 280-6080 
aaar ra sg Orario: dialuna pa diabierna 9 - 1pm | 2 - 6pm - diasabra 9 - 5pm 
like y follow e Warehouse Meiveld 3A-1 tel. 582-1671 

Dependiendo di e postura di cada parlamentario dia trata Rijkswet RAFT 


PUEBLO LO HUSGA DEN CUA SI Y CUA NO POR TIN 
CONFIANZA OTRO AÑA ELECCION 


Oduber di 
Pais 


Otmar 
Plataforma 
comentando riba Rijkswet 
RAFT a bisa cu ta e 
Plataforma aki a bin ta 
papiando for di basta 
tempo caba cu mester bin 
cu e cambionan necesario 
pa reduci gastonan di 
gobierno. 

Ta hustamente Plataforma 
Pais ta esun cu a manda 
carta for di aña pasa pa 
gobierno pa bin cu un 
Dialogo Nacional pa wak 
con ta reduci gastonan di 
gobierno, y esaki prome 
cu a bin cu e rijkswet, 
cual a yega, ta bay wordo 
trata y pasa y keto bay 
ningun hende kier discuti 
riba bahamento di gasto 
di gobierno, cual ta 
extremadamente halto. 

E situacion aki ta 
netamente e motibo pa 
cual Hulanda ta cay aden, 
y ta castiganos, pasobra a 
duna suficiente chens pa 
bin cu cambio y nada no a 
wordo haci. 


Otmar ta considera cu no a 
yega na ningun acuerdo, cu 
e ley a wordo impone riba 
Aruba danki na fayonan 
di gobiernonan di Aruba 
durante ultimo 30 pa 40 
añanan. “Esaki ta loke 
Den Haag tabata busca, pa 
pone Aruba lomba contra 
muraya y forsa nos isla 
cu un ley pa cual ta perde 
parti di nos autonomia”. 


Pa loke ta e personanan 
cu ta considera cu ta 
bon cu esaki ta tumando 
luga, pasobra nos mes 
no por a atende cu e 
situacion, Oduber ta bisa 
cu e personanan aki no ta 


realisa e lucha cu a hiba pa 
por a para riba nos propio 
pia, pa tin nos propio 
moneda, nos propio banco 
central. “Cuanto pais rond 
mundo ta anhela pa tin e 
independencia aki, anto 
anos cu tabata tine, por 
mira un Parlamento keto. 
Pueblo di Aruba ta bay 
mira durante e debatenan 
den Parlamento ken ta 
para na unda. Pueblo kier 
wak di e 21 miembronan 
di Parlamento individual 
kico nan pensamento ta. 
Nos ta bay acepta sin mas 
cu Hulanda ta bay impone, 
cu Den Haag ta bay dicidi 
kico ta pasa cu finansas 
publico di Aruba?”. 

Pesey Otmar ta bisa cu 
pa motibo cu Aruba no a 
tuma decision, a permiti 
pa Hulanda abusa di nos 
manera ta tumando lugar 
na e momentonan aki. “E 
no ta algo pa ta orguyoso, e 
no ta un berguensa, e ta un 
abuso cu ta tuma lugar y 
en bes mi mira politiconan 
lanta para, defende y bisa 
con nos ta bay percura pa 
gana e confiansa bek di 
Hulanda, nan tur ta keto”. 
E ta menciona cu ora 
ta papia di partidonan 
tradicional manera MEP 
y AVP y partidonan cu ta 
yama nan mes nobo, cu 
nan ta e generacion nobo, 
ningun a haci nada, no a 
bin cu ningun proposicion, 
cambio of beneficio pa 
pueblo. “Aki un aña tin 
eleccion y di awo pa otro 
aña ta bay bin mas cu 100 
idea dilanti, pero durante 
e ultimo 3 añanan, no a 
scucha ni un miembro di 
Parlamento cu ta sostene 
gobierno of cu ta den 


oposicion, of un politico 
pafo di Parlamento bin 
cu un idea of proposicion 
na beneficio di pueblo? 
Lamentablemente no! 
Pesey nos di Plataforma 
Pais ta para pa e pais aki, 
nos ta bisa cu nos kier bin 
cu cambionan. Ta basta 
di medida contra pueblo, 
nos a chica, nos a chupa e 
pueblo aki completamente 
durante e ultimo 40 
añanan, awo ta momento 
pa e pueblo haya e 
beneficio economico di nos 
pais. Mescos cu hotelnan 


a gana hopi placa y bay cu 
hopi placa, mescos cu caha 
di gobierno a wordo yena 
cu tur sorto di medida, 
awo ta e momento pa e 
saco di pueblo di Aruba, 
di e trahado cuminsa haya 
parti di e beneficio cu 
nos a conoce tur e ultimo 
afianan aki”. 

Finalisando Otmar Oduber 
a bisa cu dependiendo 
di e postura di cada 
parlamentario durante 
tratamento di e rijkswet 
RAFT, pueblo lo sa di husga 
den cual di nan nan lo por 


deposita nan confiansa y 
den cual no, otro afia cu tin 
eleccion. 

Y 
Kico e cambio ta encera? 


e Siña lesa y skirbi na Papiamento. 


e Hulandes ta wordo siña como materia. 

- Diahuebs atardi den 
Parlamento, Prome 
Minister Evelyn Wever- 
Croes a duna un splicacion 
breve riba algun logro 
di e gobierno actual cu 
ta sumamente positivo 
pa pais Aruba. Prome 
Minister a splica cu 
ultimo tempo, por a nota 
cu Gobierno ta treciendo 
solucionnan structural y 


duradero riba diferente 
tereno. 

Pa loke ta finansas 
publico, Gobierno ya 


caba tin presupuestonan 
balansa, cu surplusna. 
Tambe Aruba a haya un 
di dos "investment grade", 
cu ta prueba cu hasta 
institutonan financiero 
internacional tin confiansa 
den e maneho financiero 
di Gabinete Wever- 
Croes. Tambe, Aruba tin 
un acuerdo historico cu 
Hulanda, y si Aruba logra 
yega na un Rijkswet, lo 
ta un "game changer" 


Prome Minister Evelyn Wever-Croes: 


Prome Minister den Parlamento: 


BON GOBERNACION TA TRECE COSNAN POSITIVO 
PA PAIS ARUBA, Y TA CREA ENVIDIA Y RESISTENCIA 
CERCA ESNAN CU NO KIER WAK ARUBA AVANSA 


di berdad pa finansas 
publico den futuro. Esaki 
lo ta di gran beneficio pa 
nos hobennan, pa asina 
den futuro, nan tin e 
espacio financiero, pa por 
implementa nan vision. 


Turismo, cu ta e pilar 
economico di pais Aruba 
ta creciendo, e cifra di 
desempleo a baha na 
nivelnan mas abou den 20 
aña, lo bin cu un indexering 
como reconocemento 
pa e trabou duro di 
empleadonan publico, y e 
nivelnan di cuido di nos 
grandinan, cuido di salud, 
cuido di salud mental 
ta hayando e prioridad 
maximo den gobernacion. 


E meta di Gabinete Wever- 
Croes ta pa e progreso y 
prosperidad yega na cada 
hogar di pais Aruba. Y ta 
bay introduci un sociaal 
minimum, cu ta un suma 
minimo cu  famianan 
mester pa por cubri nan 


gastonan, y asina saca nan 
di pobresa. Tur esakinan ta 
desaroyonan sumamente 
positivo pa pais Aruba. 


Prome Minister tambe 
a expresa cu durante 
su bishita na Antigua 
and Barbuda pa un 
conferencia di Small 
Island Development 
States (SIDS), el a realisa 
con bendiciona Aruba 
realmente ta. Durante 
mas di 20 reunion, e 
por a scucha y mira con 


otro paisnan similar na 
Aruba ainda ta luchando 
pa bay padilanti. Aruba 
ta un inspiracion pa e 
otro islanan, no basa riba 
storianan ficticio, sino 
riba hechonan cu ta wordo 
substancia y confirma pa 
institutonan internacional. 


"Mi ta kere cu tur e cosnan 
positivo, y tur loke cu e 
gobierno aki ta logrando, 
ta 

crea envidia cerca esnan 
cu NO kier mira Aruba 


avansa. Tur esaki tambe 
ta crea resistencia cerca 
esnan cu ta mira nan poder 
bira menos, pasobra e 
poder ta bayendo mas den 
man di e pueblo di Aruba, 
pasobra hustamente e 
gobierno aki ta traha pa 
ARUBA en general y pa 
salba e patrimonio di 
pais Aruba, pa e poder 
no bay den man di un 
hende so of un grupito so, 
manera e caso Avestrus a 
bolbe mustra nos", Prome 
Minister a expresa. 


ACCIDENTE PA FALTA DI PREFERENCIA DILANTI 
EX-LA FAMA 


Diasabra atardi a drenta informe di un 
accidente riba crusada Caya G.F. “Betico” 
Croes cu Van Leeuwenhoekstraat, mesora a 
dirigi un patruya na e sitio. Na yegada di e 
patruya a bin compronde cu aki ta trata di 
un accidente unda cu un Suzuki biniendo 
for di pabao no a para pa duna preferencia 
na e Honda Integrity biniendo for di Van 
Leeuwenhoekstraat y a dal e den banda. 
Afortunadamente ningun hende a resulta 


herida. 


DIALUNA NI 2024 


SUE Or 


PAG. 9 


MINISTER ENDY CROES TA FELICITA SR. JESSY 
BEUKENBOOM CU A TRAHA DEN E SERVICIO DI 
GOBIERNO DI ARUBA DURANTE 41 AÑA 


Sr. Jessy ta bay awo cu pensioen bon mereci 


Recientemente, Minister 
di Enseñansa y Deporte 
Endy Croes a acudi na 
un evento special pa Sr. 


Jessy Beukenboom na 
Instituto Biba Saludabel 
y Activo (IBISA). Sr. Jessy 
Beukenboom, kende a 


traha den servicio di 
Gobierno di Aruba durante 
41 aña a bay cu pensioen. 
Den ocasion special aki, 
Minister Endy Croes a 
dun'e un reconocemento pa 
contribui den e desaroyo di 
deporte di Aruba durante 
41 aña. Sr. Jessy tin un 
trayectoria hopi largo 
den diferente funcion den 
deporte di Aruba. Na afia 
1983 Sr. Jessy a cuminsa 
traha na IDEFRE na 
Sportcentrum San Nicolas 
como “sportcoordinator”, 
pero ya prome cu esey 
durante periodo di su 
estudio, e tabata yuda den 


e programa di vakantie di 
IDEFRE. 


Despues di varios aña 
di a fungi como director 
interino, a nombre como 
director di IDEFRE na 
aña 2006. Despues di 
esaki, Jessy a forma parti 
di e “management team” 
di IBiSA. Jessy a atende 
varios curso y seminario 
di deporte den exterior pa 
Aruba. Ademas di esaki, e 
tabata un atleta di baseball 
di calidad aki na Aruba. 


Hopi di nos por corda 
Jessy Beukenboom como 


un excelente pelotero di 
baseball pa Coca Cola 
Rangers. Durante su 
estudio na Merca, el a 
wordo nombra den e 
Hall of Fame di College 
Baseball Americano. 
Tambe, el a forma parti 
di diferente directiva 
deportivo entre otro, 
triathlon, boxeo y baseball. 
Finalmente, Minister Endy 
Croes ta gradici Sr. Jessy 
pa su aporte y dedicacion 
den mundo di deporte 
durante 41 aña y ta dese'e 
pa gosa di su pensioen 
merecidamente. 


POLIS A CONFISCA BROMMER CU TABATA DRIFT NA E 
HOTZONE BANDA DI E HIGHRISE HOTELNAN 


Diasabra madruga 


un 
motociclista a bay drift dilanti 
na e hotzone banda di highrise 


hotel, pero e no tabata sa cu [MS 
tabata tin e brigada motorisa MS 
den cercania, mesora nan a sali [AS 


bay su tras y a pare. 


A bin resulta cu e motociclista | : 


no tin rijbewijs y a confisca e i 


brommer. 


SL Que DIALUNA 
Chauffeur no a pone atencion su dilanti y a bay 
dal riba un auto staciona banda di caminda 

Chauffeur no a regula 
su velocidad ni a man- 
tene distancia a bay dal 
tras di auto na Tanki 
Leendert 


Diaranson merdia a dren- 


ta informe di un accidente 
banda di Cadushi Super- 
market na Tanki Leendert, 
mesora a dirigi un patruya 
na e sitio. Na yegada di e 
patruya a bin compronde 
cu aki ta trata di un ac- 


cidente unda cu e chauf- 
feur di un Chevrolet no a 
regula su velocidad ni a 
mantene distancia a bay 
dal tras di e auto Suzuki 
Liana su dilanti. Afortun- 
adamente ningun hende a 
resulta herida. 


Diaranson atardi a drenta 
informe di un accidente na 
Koningstraat, mesora a di- 
rigi un patruya na e sitio. 


Na yegada di e patruya a 
bin compronde cu aki ta 
trata di un accidente unda 
cu e chauffeur di un Hyun- 
dai Tucson no tabata pone 
atencion su dilanti y a bay 
dal tras di un auto Nissan 
Versa staciona. 


Afortunadamente ningun 
hende a resulta herida. 


Maravillas de la Fe 


Bo ta sufri di un malesa nan cu no no por cura 
? Manera artrosis, Alzheimer, demencia, 
depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 
remedi i bo no ta cura? Bo ta victima di 
bruheria? comunica na MARAVILLAS DE LA FE 
na 748 56 71 


Bo no tin suerte? bo placa no ta 
jega? Bo ta cumpra number i bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 
56 71 


Bo tin problema di amor? Bo 
pareha ta gaña bo? Fracaso, 
soledat, angustia. comunika na 


x Comunica na 748 56 7 
(S 748 56 71 

SEE Or 

WEGANAN ESCOLAR 2024 


ORANJESTAD: Diasabra 
ultimo, a tuma luga e gran 
apertura di Weganan Es- 
colar 2024 na Stadion di 
Nadi Croes y Crismo An- 
gela na Santa Cruz. Wega- 
nan Escolar ta un proyec- 
to deportivo di Ministerio 
di Enseñansa y Deporte 
conhuntamente cu IBiSA. 
E meta di WE Aruba ta 
pa promove deporte bou 
di e alumnonan di scol 
preparatorio, basico y se- 
cundario. E aña aki un to- 
tal di 1300 alumno di 45 
scol lo bataya dos siman 
contra otro pa conkista e 
titulo maximo. E scolnan 
lo enfrenta otro den dife- 
rente disciplina entre otro, 
futbol, volleyball, beach 
tennis, badminton, “kids 
athletics”, We Mente y We 
Baile. Presente na e cel- 
ebracion deportivo tabata 
Minister President Evelyn 
Wever - Croes, Minister 
Xiomara Maduro, Minis- 
ter Rocco Tjon acompaña 
pa su yiunan, Endy Croes 
acompaña pa su kerida 
esposa, vice presidente 
di Parlamento Raymond 
Kamperveen, Parlamen- 
tarionan Alvin Molina y 
Hendrik Tevreden, repre- 
sentante di diferente or- 
ganisacion- y federacion 
deportivo, representante 
di directivanan di scol, ca- 
besante di e scolnan y de- 


Minister Endy Croes: 


ESPECTACULAR APERTURA DI 


mas invitadonan special. 


E ceremonia oficial a ini- 
cia cu entrada di e scout- 
nan: Denisha y Dyandra 
Ruiz di Het Arubaanse 
Padvinders Gilde Jeanne 
D'Arc Group cu e bandera 
di Aruba sigui pa desfile 
di e 45 scolnan, show di 
baile di NTG & NLG dirigi 
pa Sra. Marisol Peña cu 
coreografia di Ana Perez, 
Aileny Suarez, Alenkis 
Quirre — Castro, presen- 
tacion di Gihae Gymnas- 
tics, entretenimento di 
brassband y entreda di 
antorcha Olimpico. Nos 
himno nacional a keda 
interpreta pa C-Pop Kids 
bou guia di Sra. Edselyn 
Figaroa, sigui pa dis- 
curso di director di IBiSA 
Sr. Isnardo Faro, Prome 
Minister di Aruba Evelyn 
Wever — Croes y Minister 
di Enseñansa y Deporte 
Sr. Endy Croes. E hoben 
Atleta Masculino di Aña 
2023 Zair Croes acompa- 
ña pa Dylan Giel, Gregory 
Wernet, Jeon Fernandes, 
Emma Gobert y Max 
Dennert a drenta e stadi- 
on cu e antorcha Olimpico. 
Despues cu Zair Croes a 
cende e candela escolar, 
Minister Endy Croes a 
declara Weganan Escolar 
2024 oficialmente habri. 
Memey di veld Minister 


President Evelyn Wever 
— Croes, Minister Rocco 
Tjon, Minister Endy Croes 
y Parlamentarionan Alvin 
Molina y Hendrik Tevre- 
den a scop e bala y asina 
duna inicio na dos siman 
di competencia escolar. 
Despues di e ceremonia di 
apertura, a sigui cu e par- 
tido di futbol entre Scol 
Basico Washington y Sint 
Paulus School. 


Pa finalisa, Minister Endy 
Croes ta gradici IBISA, 
Ministerio di Enseñansa 
y Deporte, Lotto pa De- 
porte, Stichting Sport 
Subsidie Aruba, Setar, 
Utilities Aruba NV. , AAA 
y Gabinete Wever — Croes 
II cua inverti y haci Wega- 
nan Escolar 2024 posibel. 
Alabes e mandatario di 
Deporte gradici e directi- 
vanan di scol, cabesante- y 
docentenan di gymnastiek 
pa sostene e proyecto. “Pa- 
labra di danki na e mayor- 
nan cu ta apoya y sostene 
nan yiu den nan deporte 
faborito”, Minister Endy 
Croes a enfatisa. Un danki 
sigur na KPA, Brandweer, 
Arugas cu a yuda cu e an- 


torcha, Sra. Marisol Pefia, 
NTG & NLG y Gihae Gym- 
nastics pa e fantastico 
show di apertura. Por ul- 
timo, Minister Endy Croes 


ta invita Pueblo di Aruba 
pa duna apoyo y sosten na 
nos muchanan durante e 
competencianan di Wega- 
nan Escolar 2024. 

Chauffeur a slip riba caminda muha perde control bay 
banda robes subi un serito y e wiel a kita completo 


Diabierna mainta a drenta 
informe di un accidente 
na Maria Maai, mesora a 


dirigi un ptruya na e sitio. 
na yegada di e patruya a 


bin compronde cu aki ta 


trata di un accidente unda 


un Kia Rio a slip riba e 
caminda muha perde con- 


trol bay banda robes di kita por completo. 
caminda subi un serito y e 
wiel dilanti banda robes a hende a resulta herida. 


Grupo di hende a presenta na 


Mandolinstraat pa atende problema familiar 


Diabierna anochi a drenta 
informe di cu un grupo di 
hende a presenta na un 
cas na Mandolinstraat y ta 
buscando problema, me- 
sora a dirigi un patruya na 
e sitio na yegada di e pa- 
truya a bin compronde cu 
aki ta trata di un problema 


familiar unda e nieta teen- 
ager a bini cu su pareha y 
algun hende pa motibo cu 
e padrasto lo ta maltrata 
su wela. Pero e wela lo ta 
tapa p'e. Polis a keda inter- 
media pero muchu leu no a 
yega. Por spera mas prob- 
lema. 


TE HUUR 


prime lokatie 


Kantoorruimte beneden- 
verdieping 90 m2 te 
L.G. Smith Boulevard 22 
vanaf 1 juli a.s., 
Huurprijs n.o.t.k. 


Voldoende parkeerruimte 


Te bevragen 


bij 5824417 


t.a.v. Prisca Sapuana of 


Sapuanap@kloeslawyers.com 


Afortunadamente ningun 


DIALUNA 


NI 2024 


3 JUNI 2024 


Feliz y productivo dialuna, 
nos ta den luna di juni, e 
di seis luna di afia, fal- 
tando asina seis luna mas 
pa nos termina 2024 y nos 
habri un afia nobo, cual ta 
2025. Awe Solo di Pueblo 
ta presenta bo horoscopo 
pa dia 3 di juni 2024. 


Aries 

No sea rencoroso cu bo 
pareha of bo lo caba na 
perd'e. Momento pa plani- 
ficacion di bo gastonan. 
Dia francamente produc- 
tivo riba tereno profesion- 
al. Descanso ta loke abo ta 
nengando bo curpa. Num- 
ber di suerte: 76, 42, 1. 


Tauro 

Halaga bo pareha, pero cu 
sinceridad. Excelente situ- 
acion economico. E postu- 
ra negativo aki lo complica 
bo proyecto laboral. Tras- 
nocha ta bon, pero no tur 


OLIVE TREE'S 
PRE-PAID 
FUNERAL PLAN 


PAY AS YOU CAN 
A e > SORIA 


dia. Number di suerte: 51, 
58, 4. 


Geminis 

Posibilidad pa discuti 
cu un amigo hopi cerca. 
Suerte den lo economico: 
probecha pa gana mas 
placa. Na trabao, bo por 
yega na ta tenso y irita. E 
mal habitonan alimenticio 
mester disparce. Number 
di suerte: 41, 12, 9. 


Cancer 

Bo bida afectivo lo bay co- 
bra un gran protagonismo. 
Nivel di bo entrada ta me- 
hora. Yuda bo compañero- 
nan pero no bandona bo 
trabao. No forsa bo organ- 
ismo. Number di suerte: 
71, 45,9. 


Leo 

Pa bo sa cu bo gusta un 
hende ta tendado, balora 
bo situacion actual. Si 


Piedraplat ® 582 0000 
Sanicolaas ® 584 8888 | 5820000 
Habri dialuna pa diabierne | 8:00am-4:00pm 


Olive Tree Social Department © (+297) 743 7411 
www.olivetreefuneralhome.com 


bo tin yiu, nan lo pidi bo 
placa extra. Sea minucioso 
den bo trabao y lo bo wor- 
do recompensa. Un bishita 
na dentista lo evita mal 
mayor. Number di suerte: 
52, 45, 9. 


Virgo 

Debi na bo caracter alegre, 
hende lo acerca bo. Dia 
faborabel pa iniciativa di 
inversion den stockmar- 
ket. Pa mehora bo situa- 
cion na trabao, cambia bo 
actitud. Lo bo disfruta di 
un estado mental envidia- 
bel. Number di suerte: 32, 
12, 2 


Libra 

No busca aventura cu sol- 
amente bo por complica 
bo bida. Spaar danki n'e 
regalonan cu nan lo haci 
bo. Bo improvisacion ta 
algo hopi valioso pa bo 
empresa. Tene cuidado cu 
e esfuersonan fisico. Num- 
ber di suerte: 48, 96, 7. 


Scorpio 

E sentimentonan no lo ta 
trankil, dia problematico. 
Lo bo mester tuma un de- 
terminacion cu e posibel 
negoshi aki. Comporta 


manera bo compañero- 
nan, destaca no semper 
ta bon. Lo bo haya terapia 
nobo pa bo sinti bo relaha 
y contento. 


Sagitario 

Kibra e monotonia di bo 
bida sentimental. Bo lo 
ricibi inesperadamente 
un cantidad importante 
di placa. Bo tension y bo 
conocemento ta envidia- 
bel na trabao. Bo por sufri 
algun setback, pero lo ta 
algo pasahero. Number di 
suerte: 46, 67, 5. 


Capricornio 

Un hende hopi cercano lo 
desea di haci bo bida feliz. 
Gasta menos y lo bo por 
spaar pa algun capricho. 
Probecha e oportunidad 
y bisa si n'e trabao nobo 
aki. Cansancio emociona- 
lmente, ta cumbini bo des- 
cansa. Number di suerte: 
51, 99, 5. 

Acuario 

Lo apetece bo disfruta di e 
ambiente calor di bo famia. 
Bon suerte den e weganan 
di suerte. Ocasion pa de- 
mostra bo talento na tra- 
bao. Mas relahacion of e 
sistema nervioso lo costa 
bo. Number di suerte: 47, 
42,8. 


Piscis 

Riba tereno sentimental, 
evita bolbe comete e er- 
ornan di pasado. No gasta 
suma grandi di placa den 
coy loco. E colaboracion 
di bo compafieronan lo ta 
hopi util. Bon forma fisico, 
pero un poco di ehercicio 
no lo bay malo. Number di 
suerte: 88, 87, 4. 


To a 


An _— ai 


— 
CA A A A Lidia 

i SoLo SALU: 


Dies senal cu ta alerta 
bo cu algo no ta bon cu 
bo curason 


Di acuerdo cu e Organi- 
sacion Mundial di Salud 


(WHO), aproximada- 
mente 17,9 miyon persona 
ta perde nan bida tur aña 
door di sufri malesa di cu- 
rason. 


E principal factornan di 
riesgo di e padecimento 
aki ta e habito di bida, 
miho bisa, e inactividad 
fisico, consumo di alcohol, 
alimentacion no saludabel 
y huma. 


Di igual forma, e habi- 
tonan aki ta caba den 
otro malesa manera pre- 
sion halto, hiperglucemia 
y hiperlipidemia, fuera di 
sobrepeso y obesidad. 


Ta p'esey, cu algun señal 
trempan por determina cu 
e condicion di bo curason 
ta empeorando y ta neesa- 
rio pone atencion riba es- 
aki. 


Di acuerdo cu e website 
Vida E, e sintomanan aki 
por cuminsa for di un do- 
lor den pecho cansancio, 


mal aliento, dolor na heup 
y enkel. 


P'e rason aki, e website ta 
comparti 10 señal cu por 
sosode net prome cu bo 
sufri un ataca di curason 
of e señalnan di ta sufrien- 
do un malesa di curason. 


1. Cansancio extremo 

Ora ta existi e posibilidad 
pa tin un ader geplugged, 
cansando ta un di e sin- 
tomanan clave. Esaki ta 
causa debi na un dismi- 
nucion di e fluho di sanger 
p'e curason y e persona cu 
ta sufri di dje por sinti e 
cansancio aki, hasta algun 
luna prome cu sinti un 
ataca di curason. 


2. Problema pa hala rosea 
Ora ta existi e posibilidad 
pa tin un ader geplugged, 
cansancio ta un di e sinto- 
manan clave. Esaki ta debi 
na un disminucion di e 
luho di sanger p'e curason 
y e persona cu ta sufri di 
dje por sinti e cansan- 
cio aki hasta algun luna 
despues di a sufri un atake 


di curason. 


3. Urgencia pa orina fre- 
cuentemente 

Mientras cu hopi hende 
homber di cierto edad tin 
mas deseo di orina, spe- 
cialmente anochi, esaki 
tambe por ta un señal cu 
ta existi algun problema 
di curason. Aunke no 
parce ora cu e curason ta 
presenta algun debilidad, 
e ta pomp menos sanger 
p'e rifionnan, ta p'esey e 
ta acumula mas limido y 
ta provoca inflamacion 
n'e curpa di homber. Tam- 
be, ora cu un persona ta 
drumi, e likido cu ta acu- 
mula den e rifionnan y cu 
no tabata posibel filtra cu 
cu a elimina esaki a traves 
di e orina. Ta p'esey e gana 
di bay bafio ta aumenta, 
specialmente anochi. 


4. Mal aliento 

Di acuerdo cu algun den- 
tista, por existi un relacion 
entre un malesa periodon- 
tal y e otro cardiovascular, 
ya cu e bacterianan den 
e boca no solamente por 


causa mal aliento, sino 
tambe cu esaki ta drenta 
den e sanger door di e en- 
cianan malo. Di igual for- 
ma, ta sigura cu un bac- 
teria yama fusobacterium 
nucleatum tin un relacion 
cu e malesa di curason 
iskimeco, cu ta nifica un 
blokeo den e suministro 
di sanger p'e curason of cu 
esaki ta wordo stroba p'e 
concentracion di vet den e 
arterianan. 


5. Dolor di pia y heup 
Aunke pa tin dolor den e 
dos miembronan aki por 
indica un lesion of un 
malesa manera artritis, 
tambe e tin relacion cu un 
malesa arterial periferico, 
loke por causa problema 
di circulacion den e pian- 
an. Ora cu ta existi un ob- 
struccion di e adernan den 
e pianan, ta produci un 
dificultad di cana pasobra 
e cantidad di oxigeno cu ta 
yega na e musculonan no 
ta suficiente, di acuerdo cu 
e website menciona. 


6. Curpa di muhe seco (re- 
sekedad vaginal) 

Segun algun estudio, 87% 
di e hende muhenan cu tin 
un insuficiencia cardiaco 
tambe ta sufri algun tipo 
di disfuncion sexual. Un 
señal di e problema aki 
ta curpa di muhe seco 
(resekedad vacinal), loke 
tambe por baha e libido y 
e sensibilidad n'e clitoris. 


7. Inflamacion n'e enkel- 
nan 

Manera a menciona ante- 
riormente, ora cu e sanger 
no ta pomp p'e miembro- 
nan inferior manera e pia y 
e enkelnan, ta hopi proba- 
bel cu esaki ta acumula 
likido y ta inflama. Esaki 
ta un sintoma frecuente 
cerca hende cu problema 
di curason. 


8.Disfuncion erectil 

E afectacion aki ta un 
trastorno di fluho di 
sanger, pa cual hopi spe- 
cialista a afirma cu e dis- 
funcion erectil vascular y 
e malesa cardiovascular 
ateroclerotico cu ta nifica 


un endurecemento di e 
arterianano, tin comun 
un causa primordial yama 
disfuncion endotelial."E 
disfuncion aki ta causa 
perdida di balans entre e 
balornan vasodilatador y 
e vasoconstictor di e ader- 
nan, disminuyendo e fluho 
di sanger p'e curason y e 
curpa di e hende homber," 
segun e website Vida E. 
Segun algun estudio, 84% 
di hende homber cu insu- 
ficiencia cardiaco por sufri 
algun tipo di disfuncion 
sexual. 


9. Nausea 

Ora cu existi rason apa- 
rente pa sufri di nausea, 
esaki por nifica problema 
n'e' curason. Ora ta existi 
un insuficiencia cardiaco, 
e curason mester forsa e 
pompmento di sanger y 
ora cu tin un dificultad, e 
likido y e presion por de- 
posita den e pulmonnan, 
abdomen y den e pianan. 
Hopi biaha e retencion di 
likido y e inflamacion por 
causa falta di apetit, sen- 
sacion di ta yen y nausea. 


10. Masa di tehido vet 

E aparicion di xantoma 
cerca e elleboog of enkel, 
ta nifica un nivel halto 
di colesterol malo den e 
curpa. Esaki ta un afecta- 
cion hereditario y di acu- 
erdo cu informacion di e 
profesionalnan, e hiper- 
colesterolemia familiar 
y di acuerdo cu informa- 
cion di e profesionalnan, 
e hipercolesterolemia 
familiar, por nifica mas 
riesgo di tin insuficiencia 
cardiaco. Di un otro parti, 
mester tene na cuenta cu 
e sintomanan cerca hen- 
de homber y hende muhe 
por varia. Den e caso di e 
hende muhe, e sintoman- 
an por ta cansancio, nau- 
sea y mareo, mientras cu 
e hende hombernan, por 
presenta dolor di pecho y 
e falta di aire. 


Si existi algun afectacion 
den bo salud, consulta cu 
bo dokter y no automedica 
bo mes. 

Na Sero Patrishi un grupo di cacho riba caya a 
morde homber di 73 ana lag'e ta sangra 


t _ A ISS 
Diaranson atardi a sona banda di e su- polis como ambulans cacho a ataka y morde nan a atende e victima 
drenta informe di cu permercado na Sero na e sitio. Na yegada un homber di 73 aña ya transporte pa hos- 
un grupo di cacho riba Patrishi y e ta herida, die patruya a bin com- lage ta sangra. Na pital. 

caya a morde un per- mesora a dirigi tanto pronde cu un grupo di yegada di e ambulans 


Palo di lus a bin abao na Alto Vista causando 
interupcion di coriente 


— y == => ; n ha ET = A ; 

= sr. dg ba Lado i > e pt Sena Diahuebs atardi a drenta grandi su so memey si ca- 
: Y "i ERS "Lan Vl a i informe di cu tin un palo minda. For di bisiñanan a 
[Oa it hy di lus a bin abao na Alto bin compronde cual truck 
Vista y ta obstaculisandoe a pasa ranca y a kibra es- 
pasada riba e caminda di aki. 
tera, mesora a dirigi tanto 
polis como Elmar na e si- Elmar a calcula cu lo tar- 
tio. Na yegada di e patruya da mey ora pa e drecha e 
a bin haya un palo di lus situacion. 

Na Santa Cruz un a 
pasa dal un otro y a 


RAR Si) 
EY -f 


i core bay 


sig 


Diabierna anochi a drenta 
informe di un accidente 
na Santa Cruz, mesora a 
dirigi un patruya na e si- 
tio. Na yegada di e patruya 
a bin compronde cu aki ta 
trata di un accidente hit & 


run unda un auto a pasa 
dal un otro y a sigi core 
bay. Polis di trafico a haya 
e number, color y modelo 
di auto pa asina bay busca 
e auto aki pa pone para re- 
sponsabel. 


Polis a logra localisa chauffeur cu a dal palo di lus y core 
bay, pa suerte e bumper cu plachi number a keda atras 


Diasabra atardi laat a 
drenta informe di un ac- 
cidente na e rotonde 
banda di Acero na Tanki 
Leendert, mesora a dirigi 
un patruya na e sitio. Na 
yegada di e patruya pa 
suerte a logra haya e bum- 


per preto cu a cay despu- 
es di e impacto y e plachi 
number riba dje. Despues 
di a termina na e sitio e 
patruya a bay e adres unda 
e auto ta registra y a haya 
e auto pero no por a haya e 
chauffeur. Un rato despu- 


es e chauffeur a aparece y 
a bisa cu e mes tabata tras 
di e stuur na momento di e 
accidente. Polis a prepara 
un bunita boet pa e bay 
paga y despues e lo haya 
e regalito di e gastonan di 
reparacion. 


LEY CU TA LIMITA UZO 
DI PRODUCTONAN Di 


TABACO 


PROTEHANDO ` 


UD 


PUBLICO 


Ta prohibi pa bende of duna 
productonan di tabaco na 
personanan bou di 21 aña 

